மனித வள மேம்பாட்டு அமைச்சகம்
மத்திய கல்வி அமைச்சர் ‘சுயசார்பு மத்தியப்பிரதேசம் - சுகாதாரம் மற்றும் கல்வி’ என்ற இணையக் கருத்தரங்கில் காணொளிக் காட்சி வாயிலாகப் பங்கேற்றார்.
மத்திய கல்வி அமைச்சர் திரு. ரமேஷ் போக்ரியால் ‘நிஷாங்க்’ புதுடில்லியில் இன்று நடைபெற்ற ‘சுயசார்பு மத்தியப்பிரதேசம் - சுகாதாரம் மற்றும் கல்வி’ என்ற தலைப்பில் நடைபெற்ற இணையக் கருத்தரங்கில் பங்கேற்றார்.
இந்த நிகழ்ச்சியில் பேசிய அமைச்சர், கடந்த மே 12ஆம் தேதி பிரதமர் திரு. நரேந்திர மோடி தற்சார்பு இந்தியாவைப் பற்றி அறிவித்தார். ஒரு  "தன்னம்பிக்கை இந்தியா" ஒரே பாதை என்பதை இன்றைய உலக நிலை நமக்குக் கற்பிக்கிறது என்று அவர் கூறினார். அவர் நமது வேதங்களில் இருந்து மேற்கோள் காட்டி குறிப்பிட்டார் - 'ஈஷா பாந்தா' 'एषःपन्थाः' - அதாவது, தன்னிறைவு பெற்ற இந்தியா. திரு. போக்ரியால், நெருக்கடிகளின் போது, கல்வித்துறை பல தலையீடுகளைத் தாண்டி திட்டமிட இந்த வாய்ப்பைப் பெற்றுள்ளது, குறிப்பாக புதுமையான பாடத்திட்டங்கள் மற்றும் கற்பிக்கும் முறை, இடைவெளிகளை நிரப்புதல், ஒவ்வொரு கட்டத்திலும் தொழில்நுட்பத்தை உள்ளடக்கிய ஒருங்கிணைத்தல், மனித மூலதனத்தில் கவனம் செலுத்தும் முதலீட்டின் புதிய சகாப்தத்திற்கு வழிவகுக்கிறது என்றார்.
கோவிட் - 19 தொற்றுநோய்களின் போது கல்வி அமைச்சகம் பின்வரும் முயற்சிகளை எடுத்துள்ளது என்று அமைச்சர் தெரிவித்தார்:
- மதிய உணவு: மாநிலங்கள் மற்றும் யூனியன் பிரதேசங்கள் மதிய உணவு அல்லது அதற்கு சமமான ஊட்டச்சத்துத் தேவையைப் பூர்த்தி செய்ய தேவையான உணவு தானியங்கள் மற்றும் சமையல் செலவுக்கான பணம், ஆகியவற்றை கோவிட் – 19 தொற்றுநோய் காரணமாக பள்ளிகள் மூடப்பட்டுள்ள நிலையில், தகுதி வாய்ந்த குழந்தைகளுக்கு நோய் எதிர்ப்பு சக்தியைப் பாதுகாக்குமளவுக்கு வழங்குமாறு அறிவுறுத்தப்பட்டன.
- ஆசிரியர்களின் வழிகாட்டுதலின் கீழ் பெற்றோரின் பங்களிப்புடன் மகிழ்ச்சியான கற்றல் அணுகுமுறையைப் பேணுவதற்கான மாற்றுவழிகளைப் பயன்படுத்தி அனைத்து குழந்தைகளுக்கும் பள்ளிக்கல்வியை வீட்டிலேயே வழங்குவதைக் கருத்தில் கொண்டு, முதன்மை, மேல்நிலை, இரண்டாம் நிலை மற்றும் உயர்நிலை என நான்கு நிலைகளில் மாற்று கல்வி நாள்காட்டியுடன் தேசிய கல்வி ஆராய்ச்சி மற்றும் பயிற்சிக் கவுன்சில் அறிமுகப்படுத்தியுள்ளது.
- புலம்பெயர்ந்த தொழிலாளர்களின் குழந்தைகளின் படிப்பு மற்றும் கற்றலில் இடையூறு ஏற்படுவதைத் தவிர்ப்பதற்காக, மனிதவள மேம்பாட்டு அமைச்சகம் மாநிலங்களுக்கும் யூனியன் பிரதேசங்களுக்கும் வழிகாட்டுதல்களைத் தயாரித்துள்ளது, இதனால் தொற்றுநோயால் ஏற்படும் சவால்கள் எந்தவொரு மாணவரின் தொடர்ச்சியான கற்றலையும் தடுக்காது.
- பள்ளி கல்வி மற்றும் எழுத்தறிவுத் துறை இணைய மூலம் கற்பிக்கப்படும் டிஜிட்டல் கல்வி குறித்த PRAGYATA வழிகாட்டுதல்களை வெளியிட்டது.
- கொரோனா நோய் தொற்றுக்கு ஆளாகி இருக்கக் கூடும் என்ற சந்தேக நபர்களைத் தனிமைப்படுத்துதல், புலம்பெயர்ந்த தொழிலாளர்களை வீட்டு வசதி செய்தல் மற்றும் துணை ராணுவப் படைகளை தற்காலிகமாக நிறுத்துவதற்கான நோக்கத்திற்காக 230 கேந்திரிய வித்யாலயாக்கள் மற்றும் 570 ஜவஹர் நவோத்யா வித்யாலயாக்கள் விசாலமான வளாகங்கள் பாதுகாப்பு அதிகாரிகள், துணை ராணுவப் படைகள் மற்றும் மாநில அரசுகளுக்கு ஒப்படைக்கப்பட்டன.
- மலிவு விலையில் உயர்தரக் கல்வியை வழங்கும் விஸ்வா குருவாக அதன் பங்கை மீட்டெடுக்கும் உலகளாவிய ஆய்வு இடமாக இந்தியா உயர்த்தப்பட்டு வருகிறது. 2020-21ஆம் ஆண்டுகளில் இந்தியாவில் 35,500 மாணவர்கள் படிப்பதற்காக பதிவு செய்துள்ளதுடன். 1,452 வெளிநாட்டு ஆசிரியர்கள் கற்பிப்பதற்காக இந்தியாவிற்கு வருகை புரிந்தனர்.
- இந்தியாவுக்கு வரும் மாணவர்களுக்கு உதவித்தொகை வழங்குவதற்காக Ind – SAT தேர்வு தொடங்கப்பட்டுள்ளது, இதற்காக 2000 உதவித்தொகை பெறும் பதவிகள் உருவாக்கப்பட்டுள்ளன. சாம்பியன் சேவைத் துறைத் திட்டத்தின் கீழ்  உதவித்தொகை, உள்கட்டமைப்பு மற்றும் பாலம் படிப்புகளுக்கு 710.35 கோடி ரூபாய் ஐந்து ஆண்டுகளுக்கு  ஒதுக்கப்பட்டுள்ளது.
- கோவிட் -19 தொற்றுநோய்களில் நமக்கு முன் வந்துள்ள பல்வேறு சவால்களைத் தீர்க்க சுயசார்பு பாரத்தை உருவாக்குவதற்கு அனைத்து உயர் கல்வி நிறுவனங்களும் முன் வந்து பங்களிப்பு செய்துள்ளன. போதைப்பொருள் கண்டுபிடிப்பு Hackathon, ‘Fight Corona IDEAthon” மற்றும் ஸ்மார்ட் இந்தியா Hackathon போன்ற Hackathon -கள் நடத்தப்படுகின்றன.
- மனித வளத்துறை அமைச்சகம் COROSURE அறிமுகப்படுத்தியுள்ளது. - ஐ.ஐ.டி டெல்லி குசுமா ஸ்கூல் ஆஃப் பயோலாஜிகல் சயின்ஸ்  ஆராய்ச்சியாளர்கள் உருவாக்கியுள்ள COROSURE COVID-19 நோய் கண்டறிதல் மதிப்பீட்டை உருவாக்கியுள்ளது, இது ICMRஆல் அங்கீகரிக்கப்பட்டுள்ளது.
- வென்டிலேட்டர்கள், சோதனைக் கருவிகள், முகமூடி உற்பத்தி, சுத்திகரிப்பு அலகுகள் மொபைல் அடிப்படையிலான தொடர்புக் கண்காணிப்புப் பயன்பாடுகள், வள அணி திரட்டலுக்கான பல்வேறு வலை-இணையதளங்கள் என இருந்தாலும், எங்கள் நமது உயர் கல்வி நிறுவனங்கள் உலகத்தரம் வாய்ந்த பணிகளைச் செய்துள்ளன.
தேசிய கல்விக்கொள்கை  2020 மூன்று தசாப்தங்களாக நடைமுறையில் இருந்த இந்தியாவின் கல்வி முறையின் அனைத்து அம்சங்களையும் புதுப்பித்து, சிறந்த உலகளாவிய கல்வித் தரங்களுக்கு நெருக்கமாகக் கொண்டு வருவதை நோக்கமாகக் கொண்டுள்ளது என்றும் அமைச்சர் எடுத்துரைத்தார்.